GiliGold/VAD_KnessetCorpus huggingface dataset:
<יעקב חגואל: אני לא מדבר על לפני 70 שנה אלא על העשור האחרון.
<יעקב חגואל: קורה משהו באירופה ואני לא רוצה לזרוק נתונים לאוויר אבל אנחנו מדברים על עשור מאד אלים באירופה בכל נושא האנטישמיות.
<יעקב חגואל: אני לא מופתע שאותה חברת פרלמנט העלתה את זה כי היא לא הצליחה בתוך המגרש הביתי שלה כי אנחנו כאן, גם מכנסת ישראל וגם בעם היהודי בכלל, עשינו מעשים והצלחנו להילחם נגד המעשה הזה - -
יואל רזבוזוב: שאלה, בדיעבד, האם ידעת - -
<יעקב חגואל: לא, לא ידעתי.
<יעקב חגואל: אני לא אומר שידעתי אבל אני אומר שאני לא מופתע מעצם המעשים.
<יעקב חגואל: אני לא מופתע מעצם האווירה שקורית היום באירופה.
<יעקב חגואל: אני לא מופתע ממה שקורה בהונגריה, אני לא מופתע ממה שקורה ביוון וממה שקורה באוקראינה ואנחנו רואים שהדברים קורים בתוך הפרלמנטים ולא רק ברחוב - -
יעקב אשר: אבל אני שואל אותך, היושב ראש: בעצם, אם אני מבין נכון, האם יש לנו את הכלים לזהות את הדברים האלה כשהם מתחילים, כשהתהליך מתחיל עוד לפני שהוא מגיע לפרלמנט.
יעקב אשר: אולי שם לראות מה הכלים שיש לכם כדי לטפל בדברים בעודם קטנים.
<יעקב חגואל: אני חושב, ופה אני בהחלט חושב אחרת ממשרד החוץ ומנציגי משרד החוץ שיושבים בחדר הזה ואני הקשבתי היטב למה שאמרו נציגי משרד החוץ.
<יעקב חגואל: הם לא הזכירו את המילה "אנטישמיות", וכשהם הזכירות אותה הם אמרו שזה לא אנטישמיות.
<יעקב חגואל: אז אני מודיע לכם שלדעתי ולדעת ראשי הקהילות היהודיות באירופה מדובר על מעשים אנטישמיים.
<יעקב חגואל: זה חלק מהאווירה שקורית היום באירופה וזה צריך להיות ברור גם למשרד החוץ הישראלי.
<יעקב חגואל: משרד החוץ הישראלי צריך לפעול נגד הענין הזה ויש מחלקה למאבק באנטישמיות במשרד החוץ וחבל שהנציג שלה לא נמצא כאן היום, ולדעתי לא במקרה.
<יעקב חגואל: צריך להפעיל את הענין הזה גם במשרד החוץ הישראלי ולא רק הקהילות היהודיות באירופה ולא רק הארגונים כמו "הסוכנות היהודית" וכמו הרבנים, שכולם אומרים "המלך עירום" ומשרד החוץ מבין את זה כנראה אחרת.
<יעקב חגואל: משפט מסכם: אני מבין שצריכים להיות איזונים בין זכויות הילד לבין הפולחן הדתי.
<יעקב חגואל: אני לא מבין איך אפשר לנקב חורים באוזניים של ילדות ולהגיד שזה בסדר ולמהול ילדים זה לא בסדר.
<יעקב חגואל: זאת אנטישמיות, אנטישמיות, אנטישמיות.
יואל רזבוזוב: תודה על הדברים.
יואל רזבוזוב: מנכ"ל הקונגרס היהודי, בבקשה.
<שמואל גרונדוורג: תודה רבה, אני אדבר בקצרה.
<שמואל גרונדוורג: קודם כל, תודה רבה ליושב ראש והוועדה על עצם קיום הדיון החשוב הזה.
<שמואל גרונדוורג: אני אצמצם לגמרי את מה שתכננתי להגיד מחוסר זמן אבל אני רוצה רק להתייחס לענין של המאמץ המשותף ושיתוף הפעולה.
<שמואל גרונדוורג: אני מחזק ותומך במה שנאמר פה גם על ידי היושב ראש וגם ידידי, עמי מל, ממשרד החוץ, שחשוב מאד שיהיה פה באמת מאמץ משותף.
<שמואל גרונדוורג: שזה לא יהיה רק מדינת ישראל נגד אירופה ונגד העולם.
<שמואל גרונדוורג: זה באמת חשוב וזה צריך להיות מאמץ של העולם היהודי.
<שמואל גרונדוורג: אנחנו באמת, הארגון שלנו, הקונגרס היהודי העולמי, שאנחנו מייצגים באופן רשמי קהילות יהודיות בכ-100 מדינות, אנחנו עובדים בכל קהילה שהיא חברה שלנו, ישCommunities” “Member ואנחנו עובדים בשיתוף פעולה מלא עם ראשי הקהילה המקומיים כי אחרת זה לא עובד.
<שמואל גרונדוורג: באמת יש סנכרון אבל כמובן שאנחנו קוראים לשפר את הסנכרון במיוחד עם מדינת ישראל.
<שמואל גרונדוורג: יש תקדימים לזה גם עם משרד החוץ וגם עם מוסדות אחרים וגם עם הכנסת ואנחנו עושים את זה ואנחנו צריכים לעשות את זה.
<שמואל גרונדוורג: אני רוצה להתייחס לענין של הכלים: היושב ראש אמר בהתחלה שחשוב מאד למנף את כל הכלים הדיפלומטיים שיש והאחרים.
<שמואל גרונדוורג: אז כשמדובר בארגונים כמו הארגונים שלנו, יש לנו כל מיני כלים.
<שמואל גרונדוורג: למשל, אנחנו מפעילים קבוצה של פרלמנטרים יהודים ברחבי העולם ויש פה חברי כנסת כמו חבר הכנסת שי, שאנחנו לפני שנתיים, בכינוס הגדול, עמי מהל שהוא אחד המארגנים אתנו, מכנסים קבוצות של פרלמנטים יהודים ברחבי העולם שגם יכולים למנף את השפעתם - -
יואל רזבוזוב: קבענו לעשות את זה.
יואל רזבוזוב: תקצר ותתמקד.
<שמואל גרונדוורג: - - בסדר, אני רק נוגע במספר ערוצים של כלים שאנחנו יכולים למנף.
<שמואל גרונדוורג: נשיא הארגון שלנו, רונאלד לאודר, גם נפגש פגישות דיפלומטיות ברמות הכי גבוהות ואנחנו מעלים את הנושאים האלה.
<שמואל גרונדוורג: שוב, זה צריך להיות בתיאום ובסנכרון עם מדינת ישראל אבל חשוב שאנחנו, בחלק מהמקרים, שאנחנו נהיה ה"פרונט" של הדבר הזה כי זה ענין יהודי ולא רק ענין של ישראל מול העולם.
<שמואל גרונדוורג: גם בענין הבין-דתי למשל, הנשיא שלנו, רונלאלד לאודר, נפגש עם האפיפיור לפני חודש וחצי והעלה את הנושא של השחיטה בפולין.
<שמואל גרונדוורג: בעקבות הפגישה, האפיפיור קרא לבדיקה ספציפית של איזה קרדינל בנושא ובאמת הענין הזה עלה ו - -
יואל רזבוזוב: אנחנו שמחים על העזרה של כולם.
יואל רזבוזוב: כמובן, כל מי שרוצה ויכול להירתם, אנחנו נשמח.
<שמואל גרונדוורג: - - אני אסיים: המסר שלי הוא שאנחנו רוצים ביחד, חשוב שנמנף את כל הכלים האלה ושנעבוד בצורה מסונכרנת ורק ככה אנחנו יכולים להתגבר.
יואל רזבוזוב: היועץ המדיני לכנסת, שאלה קצרה קצרה.
<עודד בן חור: משפט: היות ושמי במשתמע שורבב גם כאן - -
נסים זאב: סליחה אדוני היושב ראש, חשוב שדוקטור שוסהיים ידבר.
יואל רזבוזוב: הוא ידבר אחרי.
יואל רזבוזוב: הוא הדובר הבא.
<עודד בן חור: משפט אחד לגבי האנטישמיות: אני לא אמרתי שזה לא אנטישמי.
<עודד בן חור: עצרתי בעדי להגיד לאורך כל הדיון משפט אחד כי נאמר על ידי אחד מהדוברים, מחברי הכנסת, שבשנים האחרונות האנטישמיות מרימה את ראשה.
<עודד בן חור: לי לא זכור מתי הראש היה למטה.
יואל רזבוזוב: תודה על ההערה.
יואל רזבוזוב: דוקטור שוסהיים מרכז הוועדה לפיקוח על המוהלים, בבקשה.
<אלי שוסהיים: כבוד היושב ראש, אני חייב להגיד לכם שהמחוקקים הראשונים בהיסטוריה היו חז"ל, התנאים והאמוראים.
<אלי שוסהיים: אף על פי שהם באמת הביאו גזירות וחוקים אבל הם ידעו שיש להם מגבלה.
<אלי שוסהיים: המגבלה היחידה היתה שאין גוזרים גזירה שהציבור לא יקבל.
<אלי שוסהיים: לכן, אני מזדהה מאד עם מה שאתה התחלת, כבוד היושב ראש.
<אלי שוסהיים: אם אנחנו נגיד בפה מלא שהדבר הזה לא ילך וכל עם ישראל ימשיך לקיים את זה, זאת גזירה שהעם לא יקבל, זאת באמת התרופה היחידה שאני מאמין שזה באמת ימנע את כל החוקים האלה.
<אלי שוסהיים: ככה הבינו חז"ל, אפילו שבאמת עסקו בדברים רציניים ביותר, ידעו שלא גוזרים דבר שהציבור לא יקבל.
<אלי שוסהיים: אם באמת כל העם היהודי יידע שאת הדבר הזה, מאז אברהם אבינו, קיימו אפילו אלה שרחוקים מהיהדות, בוודאי הם יבינו את הרמז שזה לא כדאי להם להתעסק עם זה.
יואל רזבוזוב: נכון מאד.
יואל רזבוזוב: אני אמרתי בהתחלה שלא נקבל את הגזירה הזאת אבל נשתמש קודם כל בכלים דיפלומטיים.
נסים זאב: סליחה אדוני היושב ראש, רק שאלה קצרה לדוקטור שוסהיים: האם אי אפשר להכין מסמך מבחינה בריאותית, מבחינה רפואית - -
<אלי שוסהיים: לא, לא.
<אלי שוסהיים: אני אומר שזאת מצווה מבלי להכניס נושאים רפואיים.
יואל רזבוזוב: חבר הכנסת נחמן שי, משפט לסיום.
נחמן שי: גם אם רואים בהחלטה הזאת אלמנטים אנטישמיים, לא הייתי מציע לפתוח עכשיו במסע בנושא אנטישמי.
נחמן שי: יש גופים שעוסקים בזה כל הזמן וימשיכו לעסוק בכך.
נחמן שי: אנחנו חייבים להתמקד בהחלטה הזאת.
נחמן שי: שמעתי את דברך, עודד וגם של דוברים אחרים פה.
נחמן שי: אם נתחיל בזה לא נגיע להחלטה הזאת, זה ברור שלא.
נחמן שי: אנחנו צריכים כמו בפינצטה לברור מכל המכלול הזה את הנושא המסוים הזה ולהוריד אותו.
נחמן שי: אחר כך, במקביל, נעסוק בשנאת יהודים לאורך הדורות, שהיא עולה ויורדת ואתה אומר שהיא אף פעם לא יורדת ואף אחד לא מתכחש לזה אבל בואו נתמקד בזה כי זו החלטה רעה, מזיקה, שעלולות להיות לה השלכות וכדאי להילחם בה, ולהילחם בה באינטנסיביות בזמן הקרוב.
נחמן שי: אני שמח שכל החברים פה שותפים לכך וזה מה שאנחנו הולכים לעשות.
יואל רזבוזוב: תודה רבה לחבר הכנסת שי.
יואל רזבוזוב: חברים, לסיום, אני באתי מהספורט ובספורט מסמנים מטרה.
יואל רזבוזוב: יש לנו עכשיו "אולימפיאדה" וזה למנוע את ההחלטה הזאת.
יואל רזבוזוב: אנחנו צריכים לעשות הכל, להתמקד.
יואל רזבוזוב: אנחנו עושים המון דיונים בנושא ההסברה בתפוצות, בנושא האנטישמיות - -
יעקב אשר: אני מקווה שההצלחה פה תהיה יותר מאשר באולימפיאדה...
יואל רזבוזוב: היו לנו כמה הצלחות ואני באמת מקווה שתהיה הצלחה יותר טובה מהאולימפיאדה.
יואל רזבוזוב: יפה אמרתם.
יואל רזבוזוב: חברים, אנחנו נתמקד.
יואל רזבוזוב: אני באמת רואה שיש פה נכונות לשיתוף פעולה גם מצד הארגונים וגם מצד המדינה, הממשלה וחברי כנסת.
יואל רזבוזוב: אמרתי שאקח על עצמי להוציא מכתב לכל חברי הכנסת שיתחילו להפעיל לובי.
יואל רזבוזוב: כמו שאמרתי, אם אנחנו רוצים להעביר חוק, אנחנו מתקשרים או עושים שיחות אחד אחד עם חברי הכנסת וכך אנחנו צריכים לעשות עם חברי הפרלמנט האירופי.
יואל רזבוזוב: אנחנו לא נקבל את הגזירה הזאת ונעשה את כל המאמצים הדיפלומטיים.
יואל רזבוזוב: אם לא ילך במאמצים הדיפלומטיים, בכל זאת אנחנו נמשיך לקיים, כי זאת המסורת שלנו.
יואל רזבוזוב: זה בסיס הקיום לעם היהודי וזה מה שיהיה.
יואל רזבוזוב: אנחנו שמחים לארח אתכם כאן היום.
יואל רזבוזוב: קודם אני רוצה לברך את שגרירת רומניה בישראל, אנדראה פאסטארנק, את חברי ועדת התפוצות של הפרלמנט הרומני, מר מירצ'ה דולחה, הגב' מריה גרצ'ה ומר נינייל תיאה.
יואל רזבוזוב: הצטרף אלינו חברי, סגן יושב ראש הכנסת מר חיליק בר.
יואל רזבוזוב: אני מאוד שמח לארח כאן את חברת הכנסת לשעבר, קולט אביטל, שעמדה בראש הוועדה הזאת ועושה הרבה עבור הקהילה הרומנית בישראל.
יואל רזבוזוב: כמו כן אני מודה לעובדי השגרירות שהצטרפו לדיון החשוב, משרד החוץ, נציגי הארגונים יוצאי רומניה, כמובן ג'וש מהסוכנות היהודית, משרד התפוצות.
יואל רזבוזוב: אני שמח על הרצון המשותף שלנו, במיוחד שלכם, כי אתם פה, להעמיק את הקשרים הבין פרלמנטריים ואני בטוח שבדיון הזה נוכל ללמוד זה מזה איך אנחנו שומרים ומשמרים את הקשר עם התפוצות.
יואל רזבוזוב: ברצוני להביע הערכה לממשלת רומניה על תמיכה בקהילה היהודית, זה מאוד מאוד חשוב לנו.
יואל רזבוזוב: בתפקיד הנוכחי שלי התרשמתי מהחשיבות של קהילת יוצאי רומניה בארץ, קהילה גדולה וחשובה.
יואל רזבוזוב: ברצוני גם להביע הערכה על שמדי שנה שני בתי הפרלמנט הרומני מציינים את היום הלאומי לזיכרון השואה ברומניה.
יואל רזבוזוב: גם זה נורא נורא חשוב לנו.
יואל רזבוזוב: לטעמי זו הצהרה הקוראת למאבק באנטישמיות וגזענות.
יואל רזבוזוב: משהו אישי, החיבור שלי לרומניה.
יואל רזבוזוב: הייתי ספורטאי אולימפי בתחום הג'ודו, קפטן נבחרת ישראל, השתתפתי באולימפיאדה וההישג המשמעותי הראשון שלי, זכיתי במדליית כסף באליפות אירופה בבוקרשט.
יואל רזבוזוב: כך שיש לי טעם טוב מרומניה וחברה טובה שלי, אולי את מכירים, היא אלינה דומיטרו, הג'ודאית המפורסמת, אלופה אולימפית.
יואל רזבוזוב: חברים, עכשיו הייתי רוצה לתת את זכות הדיבור לכבוד השגרירה, אנדראה פאסטארנק, שהיא תגיד כמה מילים מהצד של המשלחת הרומנית, אחרי זה אנחנו ניתן לחברי כנסת המכובדים.
יואל רזבוזוב: עוד משהו קטן, הצטרפה אלינו בחורה צעירה בשם קלרה זנאטי.
יואל רזבוזוב: התרשמתי מאוד מהנאום שלה, היא מעורבת בקהילה הרומנית כאן והייתי רוצה להראות איך גם הדור הצעיר שלנו משתתף בפעילות.
<אנדראה פאסטארנק: שלום.
<אנדראה פאסטארנק: יש לי כבוד שקשה לי להגדיר במילים, לדבר היום בכנסת הישראלית, לייצג את רומניה, כנציגת רומניה בארץ ולדבר בעברית.
<אנדראה פאסטארנק: אני מאוד מודה לכל החברים שלי, כל הארגונים הרומניים של יוצאי רומניה, שבאו פה לתמוך בנו.
<אנדראה פאסטארנק: יושב ראש הוועדה, סגן יושב ראש הכנסת, חברים יקרים, גם משרד החוץ הישראלי ומשרד התפוצות הם חברים שלנו, חברי בית הנבחרים מרומניה.
<אנדראה פאסטארנק: אני אגיד כמה מילים על המשימה של המשלחת של היום, על היעדים המשותפים שלנו.
<אנדראה פאסטארנק: אחרי המהפכה ברומניה יש לנו כמה קהילות חדשות, במיוחד באירופה, באיחוד האירופאי, ויש לנו יותר ממיליון וחצי אנשים שרובם הם בספרד, באיטליה, בצרפת, באירלנד, אפילו בקפריסין.
<אנדראה פאסטארנק: אלה קהילות חדשות ואזרחים רומנים שנדרשים למאמץ מאוד מאוד גדול מממשלת רומניה כדי לטפל בהם.
<אנדראה פאסטארנק: יש לנו הקהילות ההיסטוריות שבדרך כלל סביב רומניה, אלה שהיום בסרביה, במולדובה, בהונגריה, באוקראינה ובמקומות אחרים.
<אנדראה פאסטארנק: יש לנו קהילות מאוד מאוד מיוחדות ובמיוחד זו הקהילה של ישראלים ממוצא רומני, אנשים שמרגישים שהם רומנים, אבל הם ישראלים לכל דבר.
<אנדראה פאסטארנק: היה לנו הבוקר דיון מאוד מעניין באוניברסיטה העברית בירושלים, במרכז דינור, לחקר יהדות אירופה ויהדות רומניה במיוחד, על הזהות המיוחדת של הקהילה הזאת, והיום חברי הפרלמנט הרומני באו במשימה מאוד חשובה, ללמוד מהוועידה המקבילה בכנסת איך לטפל בקהילות האלה שיותר מ-10 מיליון איש שנמצאים מחוץ לגבולות רומניה, איך ללמוד ממדינת ישראל לשמור על הקשר עם יהודים שהם עדיין לא עלו לארץ והם ממשיכים לחיות בכל העולם וללמוד איך ליצור קשר עם אלה שהחליטו לרדת ועדיין הם ישראלים.
<אנדראה פאסטארנק: הם חושבים שהדוגמה הישראלית מאוד חשובה וזאת המטרה המיוחדת של הביקור היום בכנסת.
<אנדראה פאסטארנק: חוץ מזה יש לנו בתכנית פגישות עם כל מיני ארגונים של ישראלים ממוצא רומני שחיים בארץ.
<אנדראה פאסטארנק: אתמול התחלנו את הביקור ב'יד ושם' ודיברת, אתה היושב ראש, על מה שממשלת רומניה עשתה בכיוון הזה.
<אנדראה פאסטארנק: בשנה הבאה אנחנו נציין עשר שנים, מ-2004, מהרגע שנשיא רומניה החליט לקיים ועידה על שם אלי ויזל לחקר השואה ברומניה.
<אנדראה פאסטארנק: היום השותפים שלנו, 'יד ושם', מוזיאון השואה בוושינגטון, מוזיאון השואה בפריז, אומרים לנו שרומניה הפכה לדוגמה אזורית, ומה שאנחנו מנסים לעשות בחקר ההיסטוריה הוא מאוד מעניין.
<אנדראה פאסטארנק: אנחנו החלטנו לפני כמה ימים בקנדה, שב-2016 רומניה תהיה יושבת ראש של הוועידה הבינלאומית לחקר השואה ולשמירת זיכרון השואה ואני חושבת שיש לנו הרבה ללמוד ודיברנו הבוקר איך לעבור מהדור הקודם, מהדור המאוד פעיל שנמצא ותומך בנו היום, לדור הבא, ואיך נמצא ביחד, חוץ מהעניין של התקציב, פרויקטים כדי לעבוד ביחד.
<אנדראה פאסטארנק: תודה רבה.
יואל רזבוזוב: תודה רבה לכבוד השגרירה.
יואל רזבוזוב: הצטרף אלינו גם חבר הכנסת, חבר הוועדה, דב ליפמן.
יחיאל חיליק בר: קודם כל, אדוני היושב ראש, תודה שהזמנת אותי ואני מתנצל שאני אחר כך אצטרך ללכת בגלל ועדת המשנה שאני חבר בה.
יחיאל חיליק בר: גברתי השגרירה, חברי פרלמנט נכבדים, חברי הכנסת, חברתי היקרה קולט אביטל, שהיא מבחינתנו גם בכנסת וגם במפלגה הנציגה האולטימטיבית, שומרת הסף של היחסים בין ישראל ורומניה ואפילו אפשר להגיד בין ישראל לאירופה במידה רבה.
יחיאל חיליק בר: באמת קולט הובילה במשך שנים את היחסים שלנו גם עם אירופה וגם עם רומניה ולימדה אותנו כמה חשוב וקריטי הקשר של ישראל עם מדינות אירופאיות, מדינות מזרח אירופאיות בפרט, גם בגלל עבר משותף, גם בגלל הפוטנציאל הטבעי של יחסים וגם בגלל הקשר החם שאם שומרים עליו יכול להיות בין המדינות שלנו.
יחיאל חיליק בר: ישראל נמצאת היום במצב לא מושלם מבחינתנו ביחסים שלנו עם אירופה.
יחיאל חיליק בר: יש יחסים שהם בעיקרם טובים, אבל יש הידרדרות ביחסים עם חלק מהמדינות, בעיקר בגלל המשבר הישראלי-פלסטיני.
יחיאל חיליק בר: לעיתים אנחנו חשים, בעיקר לאחרונה, שישראל לא מספיק מובנת באירופה, שהמציאות שאנחנו חווים פה, חיים בתוך 70 שנה של קונפליקט, לפעמים טרור, לא מספיק מובנת באירופה ולפעמים אפילו אנחנו נשפטים בחומרה יתרה על ידי האיחוד האירופאי ומדינות בודדות באירופה.
יחיאל חיליק בר: לכן אנחנו רואים חשיבות גדולה בלשבת עם נציגות נבחרת ובכירה כמוכם, מכל מדינה ומדינה, ובוודאי מרומניה, ולנסות להסביר לה את המציאות והצרכים שיש לנו פה בישראל ולנסות לקרב ולחמם את היחסים גם בראייה של שיתופי פעולה כלכליים, אבל גם בראייה של הבנה דיפלומטית והערכה הדדית של המצב.
יחיאל חיליק בר: ומילה אחרונה, אני נבחרתי לאחרונה לשמש כיושב ראש השדולה ליחסי ישראל-אירופה.
יחיאל חיליק בר: בחודש הבא אנחנו נעשה השקה גדולה של השדולה ואנחנו נשמח שכבוד השגרירה גם תגיע, יגיעו שגרירים של מרבית המדינות האירופאיות.
יחיאל חיליק בר: המטרה של השדולה תהיה לראות איך ישראל עובדת יחד עם מדינות אירופה, כמדינות בודדות וכאיחוד, על מנת להעמיק ולשמר את היחסים הכול כך חשובים, ואני אשמח לראות את רומניה, הנציגות שלה, חברי הפרלמנט שלה וכמובן השגרירה, שותפים פעילים בפעילות של השדולה, ואיך אנחנו ביחד נבנה עתיד טוב יותר של יחסים בין המדינות.
יחיאל חיליק בר: אני רק אתנצל שאני צריך ללכת לוועדה למעמד האישה, ואני אומר לך שאני עומד לשירות
יחיאל חיליק בר: כם בכל מה שאני יכול לעזור לעתיד ונמשיך להיות בקשר.
יואל רזבוזוב: הכנסת עמוסה הרבה חברי כנסת בוועדות, כך שקצת קשה.
דב ליפמן: שלום, ברוכים הבאים.
דב ליפמן: כבוד השגרירה, היושב ראש, חברי כנסת.
דב ליפמן: אין לי מה להוסיף על מה שידידי, חבר הכנסת בר, אמר, רק רציתי להגיד שבחצי השנה שאנחנו בכנסת אני כבר למדתי את החשיבות של היחסים בין חברי הכנסת לחברי פרלמנט מכל העולם.
דב ליפמן: יש כבר המון יוזמות של חברי פרלמנט שאנחנו, כחברי פרלמנט, רוצים לעשות ביחד.
דב ליפמן: הנציגים יושבים ביחד ויש מדיניות, אבל אנחנו, כחברי פרלמנט, יש המון יוזמות ופרויקטים, יכולים לחשוב ביחד איך אנחנו יכולים קודם כל לחזק את היחסים בין המדינות, אבל גם לעשות דברים טובים לכל העולם.
דב ליפמן: אז אנחנו נשמח ואני אשמח לשמור על קשר ולמצוא דרכים שאנחנו יכולים לעבוד ביחד ובשיתוף פעולה.
דב ליפמן: תודה רבה על הביקור, אין כמו להיות בארץ, לראות באמת את כל הטוב שאנחנו עושים ולהביא את זה בחזרה לרומניה ואירופה.
יואל רזבוזוב: תודה רבה לחבר הכנסת ליפמן.
יואל רזבוזוב: יש לנו עוד דוברים, יש את קולט אביטל היקרה, יש לנו נציגים של התפוצות, חוץ, הסוכנות, אבל לפני כן היינו רוצים לשמוע אולי חברי פרלמנט רומנים.
<מירצ'ה דולחה: (מדבר ברומנית).
קולט אביטל: (מתרגמת): כבוד היושב ראש וכבוד הנוכחים, זאת הזדמנות מיוחדת עבורנו כחברי הפרלמנט הרומני להימצא כאן היום.
קולט אביטל: ואחרי היום של אתמול, שהיה יום מלא התרגשות עבורנו, בגלל הביקור ב'יד ושם', כמו גם נוכחותנו אתמול בפתיחת מושב הכנסת, גם היום הוא יום חשוב כדי להכיר אתכם.
קולט אביטל: כיוון שאני מגיע מאזור מרמורש שבו נמצאת העיירה סיגט, שבה לאלי ויזל יש בית, אני מרגיש באמת, גם אני והחברים שלי, שאנחנו בין ידידים, ואנחנו מבקשים שתתייחסו אלינו כחברים.
קולט אביטל: אתה עשית ג'ודו שהרבה לא מבינים מה משמעותו, אבל אני רוצה להגיד לך, מבלי לרצות להשוות, גם פוטין עשה ג'ודו והגיע להיות נשיא.
קולט אביטל: היה ראש ממשלה ושוב פעם נשיא, ואני מאחל לך את אותו העתיד הפוליטי, לטובת ישראל וגם ליחסים עם רומניה.
קולט אביטל: אנחנו הגענו הנה עם מחשבות טובות כדי לבקש את עזרתכם, בהילקח בחשבון הניסיון הרב שיש לכם בנושא מעמדו של האזרח הישראלי בחו"ל והניסיון הרב שצברתם וההצלחה ב-60 השנים האחרונות, אני אפילו אומר פחות כיוון שאני יותר צעיר מזה, במתן חסות לזכויותיהם של אזרחים ישראלים בחו"ל.
קולט אביטל: גם אנחנו מבקשים להגיע לזה, לפחות חלקית, כדי להגן על האזרח הרומני בחו"ל.
קולט אביטל: יש בערך 10 מיליון רומנים שנמצאים ליד הגבולות של רומניה בגלל שאחרי מלחמת העולם השנייה הגבולות עוצבו מחדש, אבל יש לנו גם רומנים שנמצאים בתפוצה רחבה יותר בארבע פינות העולם.
קולט אביטל: אני לא רוצה להאריך בדברים כי אני רוצה לתת גם לחבריי להתבטא, וכך נכון, אבל אני רק רוצה לציין שבאזור מיה מארה, במקום שבו היה פוגרום, הגיעו חיילי אס.
קולט אביטל: אס נאצים והם רצו להקים שם מחנה ריכוז, ובעצם הרומנים פשטו בלילה ועשו את הכול כדי לשחרר את היהודים וכדי שלא יהיה פוגרום.
קולט אביטל: הם בסיכון רב שלקחו על עצמם הצליחו לקרוע את גדר התיל, ואני בא היום ואומר שאין בינינו גדר תיל אלא יחסים חמים, ואני רוצה להושיט את היד כדי שהיחסים האלה יתהדקו.
קולט אביטל: אני מודה לך על קבלת הפנים ועל חילופי הדברים שעוד יגיעו.
<מריה גרצ'ה: (מדברת ברומנית).
קולט אביטל: (מתרגמת): אדוני היושב ראש, חברי פרלמנט, אורחים נכבדים.
קולט אביטל: אני לא רוצה להחזיק אתכם הרבה זמן אבל אני רוצה להעלות נקודה מאוד חשובה, המטרה העיקרית של הנסיעה שלנו הנה היא להיפגש עם הוועדה שלכם, וזאת כיוון שבמשרד החוץ הרומני לא מזמן הקימו מחלקה מיוחדת לאזרחי רומניה בחו"ל.
קולט אביטל: אני רוצה לציין שיש פה בכל זאת הבדל.
קולט אביטל: אני שמה לב שלכם המטרה הראשונה של הוועדה הזאת היא קליטת עלייה, אצלנו אנחנו רק מדברים על האזרחים בתפוצות.
קולט אביטל: אנחנו מודים בזה שאין לנו מדיניות אמיתית ורצינית לקליטתם חזרה של רומנים וזה הדבר שגם השגרירה ציינה, יש לנו 10 מיליון רומנים מפוזרים בעולם ויש דברים חשובים שאנחנו רוצים ללמוד מכם, מהחקיקה שלכם ומהניסיון.
קולט אביטל: הפוליטיקה הישראלית, ואני מקווה שיש פה כתבים, משמשת דוגמה לפרקטיקה טובה.
קולט אביטל: נא להדליף את זה לעיתונות.
קולט אביטל: אני מודה לך ואני מקווה להמשך קשרים.
<נינייל תיאה: (מדבר ברומנית).
קולט אביטל: (מתרגמת): אוי ואבוי, את זה אני לא אתרגם.
<גבריאלה שפירא: הוא מאוד שמח להיות באותו שולחן עם קולט.
<גבריאלה שפירא: (מתרגמת): זו השגרירה הכי טובה של רומניה בישראל.
<גבריאלה שפירא: ב-2007 אנחנו ברומניה מאוד התפללנו - - -
קולט אביטל: קיווינו שאני אהיה נשיאת ישראל.
קולט אביטל: נראה לי שהייתה יותר תמיכה ברומניה מאשר פה.
קולט אביטל: (מתרגמת):
קולט אביטל: בוועדה הזאת שאנחנו שייכים לה היינו יותר מוקדם היום באוניברסיטה ואני רוצה להעיר איזה הערה.
קולט אביטל: אני חושב שאנחנו צריכים לשנות את השם של הוועדה שלנו בפרלמנט הרומני, מוועדה לרומנים בחו"ל לוועדה הרבה יותר כוללנית, שמייצגת גם את הרומנים שנמצאים בחו"ל וזה היה יכול לכלול ייצוג של היהודים שנמצאים פה.
קולט אביטל: כבר נאמר הכול על ידי חבריי, אבל אני רוצה להוסיף שאפשר למצוא הרבה מאוד נושאים שבהם נוכל לשתף פעולה, בעיקר בנושאים הכלכליים, אבל אנחנו מחכים להחלטות ממשלתיות.
קולט אביטל: אני חושב שאנחנו כפרלמנטרים היינו צריכים לדחוף את הממשלות להיפגש לעיתים יותר קרובות כדי להגיע לשיתוף פעולה יותר עמוק בנושאים שונים, כמו בריאות, כלכלה, עסקים, מדיה וכו'.
קולט אביטל: רומניה מאוד מעוניינת בשיתוף פעולה ביטחוני ושיהיו יותר תרגילים משותפים, כך שזה יגיע לדרגה יותר גבוהה, שזה פעילות משותפת.
קולט אביטל: אני חושב שיחד אנחנו יכולים לשכנע את ממשלת ישראל לקיים ברומניה סמינר שבו תציג בעיקר את התעשיות הצבאיות, להציג את מה שהן עושות.
יואל רזבוזוב: חברים, תודה רבה באמת על המילים.
יואל רזבוזוב: אתם הצעתם לנו ידידות, אני מציע להפוך את הידידות לחברות אמיתית.
יואל רזבוזוב: כמובן שאנחנו נהיה שמחים לחלוק את הניסיון שלנו במה שקשור לתפוצות, דיאספורה, היהודים שחיים מחוץ לישראל.
יואל רזבוזוב: אני עומד בראש הוועדה שנקראת עלייה, קליטה ותפוצות ואני חושב שהמילה תפוצות היא לא המילה האחרונה והשולית, יש לתפוצות בשבילנו המון משמעות.
יואל רזבוזוב: אנחנו חושבים שקיום העם היהודי, קיום ישראל מאוד מאוד תלוי בתפוצות, בקיום המסורת שלנו.
יואל רזבוזוב: כדי שנהיה חזקים כאן, אנחנו מאוד מאוד צריכים את האנשים שלנו שחיים מחוץ לישראל, צריכים אותם חזקים.
יואל רזבוזוב: אנחנו משקיעים בזה הרבה משאבים והרבה מאמץ, כדי שימשיכו את המסורת היהודית בחו"ל, שתהיה פחות התבוללות.
יואל רזבוזוב: כמובן שהרעיון של הציונות שבסוף כל היהודים יהיו בארץ, אבל זה לא אומר שאנחנו פוסלים את אלה שבחו"ל.
יואל רזבוזוב: ההיפך, אנחנו מאוד מאוד תומכים בהם וצריכים אותם חזקים.
יואל רזבוזוב: בעניין שיתופי פעולה בנושאים כלכליים, צבאיים, חברתיים חינוכיים, אנחנו נשמח לארגן למשלחות שיבואו מכם, משלחות רשמיות, פגישות בכל המשרדים הממשלתיים, אנחנו תמיד שמחים גם לשתף פעולה, ולפעמים, לא תמיד, לחלוק את הניסיון, יש תחומים שיותר ויש תחומים שפחות, אבל אנחנו מאוד מאוד שמחים לשיתוף פעולה.
יואל רזבוזוב: אנחנו גם צריכים את העזרה שלכם.
יואל רזבוזוב: הייתה לנו ישיבה אתמול, ישיבה מאוד גדולה ומשמעותית בנושא של ההחלטה של האספה הפרלמנטרית מועצת אירופה, נגד ברית מילה, אולי להעביר בהמשך איזה שהוא חוק שיאסור ברית מילה באירופה, ואנחנו מוחים ומתנגדים לזה.
יואל רזבוזוב: אנחנו חושבים שזה דבר הכרחי לקיום העם שלנו ולקיום המסורת היהודית ולקיום ישראל.
יואל רזבוזוב: בגלל זה, אם אתם יכולים להעביר לחברים שלכם שיושבים במועצת אירופה ולהסביר להם עד כמה זה חשוב לנו ועד כמה אנחנו לא סתם מוחים, שזה באמת דבר שהוא - - - היום אתם מתחילים להתעסק בעניין התפוצות, תבינו עד כמה דבר שהוא מסורת, כמה הוא חשוב בשביל לשמר את הזהות שלנו.
יואל רזבוזוב: כמובן אנחנו נודה מאוד אם תעבירו את זה.
יואל רזבוזוב: עכשיו הייתי רוצה לתת את רשות הדיבור לקולט אביטל, חברת כנסת לשעבר, יושבת ראש הוועדה הזאת.
קולט אביטל: אני אעשה את זה בעברית בכל זאת.
קולט אביטל: קודם כל באמת אני מאוד מאוד שמחה על ההזדמנות הזו ואני מקווה שהמפגש הזה הוא מפגש ראשון אבל לא אחרון.
קולט אביטל: אני רוצה להגיד כמה דברים, קצת על הפילוסופיה שלנו, של אלה מאיתנו שנמצאים פה.
קולט אביטל: כשישראל קמה היא קמה כמדינתו של העם היהודי ולכן נושא העלייה לישראל נחשב לנושא החשוב ביותר.
קולט אביטל: לכן גם בשנים הראשונות של מדינת ישראל כולנו, כל אלה שהיו אז אנשים מבוגרים, אני לא, חשבו על אלה שעזבו את הארץ, התייחסו אליהם בצורה שלילית.
קולט אביטל: הרבה מאוד שנים אנחנו, כישראלים, אני הייתי דיפלומטית מאוחר יותר, נמנענו מקשרים עם ישראלים.
קולט אביטל: הגישה הזאת השתנתה לחלוטין, מסיבות רבות.
קולט אביטל: אולי גם התבגרנו, אבל היום אנחנו גם רואים בגאווה כמה הישראלים שנמצאים בחו"ל תורמים גם לשמה של ישראל וגם למדע בעולם.
קולט אביטל: חשוב לנו כמובן לשמור איתם על קשר ובמקומות מסוימים הוקמו בתי ישראל וחשוב לנו כמובן שהילדים של אלה שעזבו את הארץ ימשיכו ללמוד עברית, לדעת עברית ולהיות בקשר עם הארץ.
קולט אביטל: אולי זאת נקודה ראשונה, אני חושבת שגם לכם ודאי יש עניין שילדי הרומנים שעזבו את רומניה ימשיכו את המסורת ואת השפה הרומנית.
קולט אביטל: בעצם השפה נושאת עמה את הציוויליזציה.
קולט אביטל: יעניין אתכם, למשל, שבישראל אנחנו הולכים להקים מוזיאון של יהדות רומניה, וזאת בגלל שיש תרומה והייתה תרומה מאוד חשובה ליהדות רומניה לתרבות הרומנית וגם אנחנו הבאנו איתנו ערכים מרומניה.
קולט אביטל: אני רוצה להגיד אולי עוד שתי מילים ליחסים שלנו עם התפוצות, בנוסף למה שאמר היושב ראש, כי אני חושבת שאני מסכימה עם כל מילה.
קולט אביטל: אני מקווה שתהיה לכם הזדמנות, למשל, לבקר בתל אביב, במה שנקרא בעבר 'בית התפוצות' והיום אנחנו קוראים לזה מחדש 'מוזיאון העם היהודי'.
קולט אביטל: גם זה מראה לכם שיש איזה שהוא שינוי גישה ושיש דיאלוג מאוד מאוד אמיץ בכל המישורים וזה דיאלוג מאוד חשוב לנו, בינינו לבין היהודים בתפוצות.
יואל רזבוזוב: תודה רבה לקולט אביטל, חברת הכנסת לשעבר.
יואל רזבוזוב: הצטרף אלינו חבר הכנסת אילן גילאון, אז יש לנו גם נציג שיודע לדבר רומנית והוא גם יושב ראש של אגודת הידידים בין ישראל לרומניה.
יואל רזבוזוב: אתה רוצה עכשיו להגיד כמה מילים?
אילן גילאון: קודם כל אני רוצה לדעת מי חברי הפרלמנט הרומני ומי לא.
יואל רזבוזוב: כבוד השגרירה תציג.
<אנדראה פאסטארנק: גרצ'ה מריה, דולחה מירצ'ה, נינייל תיאה.
יואל רזבוזוב: תודה רבה על מילות הפתיחה של אילן גילאון, הוא נכנס ככה ברוח רומנית.
יואל רזבוזוב: אנחנו כמובן לא נעשה עכשיו את הפגישות המקצועיות, יש לנו פה נציגים, הם יגידו פה בכמה מילים בנושא התפוצות, ארגונים שונים כמו משרד החוץ, כמו הסוכנות, כמו משרד התפוצות, מה הכיוון שלהם, ואחרי זה, אני מאמין, גם באגודת הידידות אתם יכולים להיכנס לפן יותר מקצועי.
יואל רזבוזוב: בבקשה, חברים, אני מבקש אם אפשר בקצרה.
יואל רזבוזוב: אנחנו נסיים את הישיבה ואחרי זה תמשיך פה האגודה.
יואל רזבוזוב: דינה שורק ממשרד החוץ, בבקשה.
<דינה שורק: תודה.
<דינה שורק: רציתי קודם כל לברך את המשלחת המכובדת ואת השגרירה פאסטארנק, להצלחה בתפקיד.
<דינה שורק: רציתי להביא לידיעת חברי הוועדה שיש לנו יחסים מצוינים ומאוד מיוחדים עם רומניה מזה 65 שנה, בכל התחומים, המדיני, הביטחוני, התרבותי, הכלכלי.
<דינה שורק: יש תמיד מה לעשות יותר, אבל זאת המציאות.
<דינה שורק: יש לנו באמת ידידות אמיתית עם כל הקשת הפוליטית ברומניה וזה לא משנה איזו ממשלה.